3. การประกอบธุรกิจของแต่ละสายผลิตภัณฑ์

1. ลักษณะผลิตภัณฑ์

  การประกอบธุรกิจของแต่ละสายผลิตภัณฑ์หรือกลุ่มธุรกิจของบริษัท โดยแยกตามตารางโครงสร้าง

รายได้ แยกแสดงได้ดังนี้

บริษัท ไทยบรรจุภัณฑ์และการพิมพ์ จำกัด (มหาชน)

ลักษณะผลิตภัณฑ์หลัก คือ
บรรจุภัณฑ์กล่องกระดาษดำเนินการผลิตตามแบบหรือตัวอย่างที่ลูกค้ากำหนดมา
จึงเน้นภาพลักษณ์ที่โดดเด่นและสวยงาม
กระดาษเป็นบรรจุภัณฑ์ที่นิยมใช้กันมากสำหรับบรรจุสินค้าเพื่ออุปโภคบริโภคโดยตรง
เนื่องจากราคาถูก น้ำหนักเบา อีกทั้งสามารถนำมาผลิตใหม่ (Recycle) ได้
สามารถนำเสนอได้หลายรูปทรง เช่น ถุง ซอง กล่อง เป็นต้น
บรรจุภัณฑ์กระดาษควรมีคุณสมบัติที่ไม่ฉีกขาดง่ายและสามารถต้านทานแรงทะลุได้ดี
ดังนั้นบริษัทจึงได้ศึกษาวิธีการที่จะทำให้บรรจุภัณฑ์กระดาษมีความทนทาน
โดยใช้วิธีการเคลือบหรือชุบผิวด้วยน้ำยาวานิชหรือน้ำยาวอเตอร์เบสและใช้วิธีการขัดเงาด้วย
น้ำยาเคลือบเงา
เพื่อให้เกิดความเงางามและรักษาสีสรรของสิ่งพิมพ์ให้คงอยู่ในสภาพเดิมได้ยาวนานและได้ทำการพัฒนากรรมวิธีดังกล่าวจนสามารถนำมาใช้กับผลิตภัณฑ์ของบริษัทได้เป็นอย่างดี
ผลิตภัณฑ์หลักและ สินค้าที่เกี่ยวข้องของบริษัทแบ่งเป็น 3 ชนิด คือ

(1) กล่องกระดาษประกบฟูก (Paperboard with Corrugated Fiberboard)

  มีกรรมวิธีการผลิต โดยการพิมพ์ออฟเซ็ทเป็นลวดลายและสีสรรลงในกระดาษแข็งการ์ดบอร์ดหรือ

กระดาษขาวหน้าแป้ง แล้วนำไปประกบ (Laminated) กับกระดาษลูกฟูก (Kraft)
ซึ่งบริษัทจะเน้นการผลิตกระดาษลูกฟูกลอน B
ซึ่งเป็นลูกฟูกพิมพ์ลอนใหญ่ใช้บรรจุสินค้าที่มีขนาดใหญ่และต้องการความแข็งแรงส่วนลูกฟูกลอน E
ซึ่งเป็นลูกฟูกลอนเล็กที่สุดใช้กับสินค้าที่ต้องการกล่องที่มีความสวยงามและพิถีพิถัน โดยมีทั้งชนิด 2 ชั้น
และ 3 ชั้น ต่อจากนั้นนำไปปั๊ม (Diecut) ให้ได้รูปร่างและขนาดเท่ากับกล่องที่ลูกค้าต้องการ
จากนั้นนำไปขึ้นรูปเป็นกล่องกระดาษ สินค้าที่นิยมใช้กล่องชนิดนี้ เช่น กล่องผงซักฟอกขนาดใหญ่
กล่องของเด็กเล่น กล่องบรรจุเครื่องครัว เป็นต้น

(2) กล่องกระดาษแข็ง (Paperboard boxes)

  มีกรรมวิธีการผลิตเช่นเดียวกับกล่องกระดาษประกบฟูก แต่ไม่ต้องผ่านขั้นตอนการประกบ

กระดาษลูกฟูกเท่านั้น ส่วนใหญ่ใช้บรรจุสินค้าที่สัมผัสกับสินค้าอุปโภคบริโภคโดยตรง เช่น
ผงซักฟอกขนาดกล่องเล็ก ผลิตภัณฑ์เครื่องใช้ไฟฟ้า อุปกรณ์อิเลคทรอนิคส์ ผลิตภัณฑ์ประเภทอาหาร
เช่น อาหารเช้าชนิดเกล็ดและผง อาหารเสริมสุขภาพ ยารักษาโรคต่าง ๆ
เครื่องใช้ส่วนตัวและเครื่องใช้ในครัวเรือน เป็นต้น

(3) สติกเกอร์ (Sticker)

  มีกรรมวิธีการผลิต โดยนำวัตถุดิบซึ่งเป็นกระดาษแบบม้วนหรือม้วนพลาสติกเคลือบกาวมาพิมพ์

ตามแบบที่ลูกค้าต้องการ มีระบบการเคลือบเพื่อให้มันวาวและป้องกันรอยการขีดขวน
แล้วปั๊มด้วยเครื่องปั๊มอัตโนมัติ ปั๊มออกมาเป็นดวง ๆ
เพื่อนำไปติดกับสินค้าเป็นการเพิ่มความสวยงามให้กับสินค้า
หรือแจ้งรายละเอียดเกี่ยวกับวิธีการใช้สินค้าหรือราคาสินค้า ลูกค้าส่วนใหญ่เป็นห้างสรรพสินค้าชั้นนำ
โรงพยาบาล และบริษัทจัดจำหน่ายเครื่องเขียน เป็นต้น

บริษัท ไทยควอลิตี้แพค (1898) จำกัด

ตั้งแต่ปลายปี 2542 เป็นต้นไป บริษัท ไทยควอลิตี้แพค (1989) จำกัด บริษัทย่อย
ได้หยุดการผลิตสินค้าและได้ขายเครื่องจักรที่ใช้ในการผลิตสินค้าและทรัพย์สินอื่น ๆ
ให้แก่บริษัทแห่งหนึ่ง

บริษัท ที พี พี อินเตอร์เนชั่นแนล จำกัด

บริษัทประกอบธุรกิจด้านการลงทุนในกิจการหรือโครงการต่าง ๆ ที่มีความเสี่ยงต่ำและมี
ความชำนาญ

2. การตลาดและภาวะการแข่งขัน

ในปี 2544 การบริโภคภายในประเทศยังอยู่ในภาวะทรงตัวและมีแนวโน้มลดลง
เนื่องจากภาคธุรกิจมีการปรับองค์กร และลดค่าใช้จ่าย
นอกจากนั้นเหตุการณ์ในสหรัฐอเมริกาเมื่อวันที่ 11 กันยายน 2544
มีผลกระทบต่อภาคการส่งออกของสิค้าจากประเทศไทย เช่น หมวดเครื่องใช้ไฟฟ้า อิเลคทรอนิคส์
และของเด็กเล่น ในไตรมาสสุดท้ายของปี 2544 อย่างมาก

ในปี 2545 ภาคการส่งออก ธุรกิจอาหาร มีการขยายตัวอย่างต่อเนื่อง ในส่วนเครื่องใช้ไฟฟ้า ,
เครื่องอิเล็ค-ทรอนิค , และชิ้นส่วนคอมพิวเตอร์ยังทรงตัว และมีแนวโน้มลดลง
เนื่องจากเศรษฐกิจอเมริกาที่ถดถอย ซึ่งอาจมีสถานการณ์ดีขึ้นในไตรมาสที่ 2 ปี 2545
หากเศรษฐกิจในสหรัฐอเมริกามีการเปลี่ยนแปลงในแนวโน้มที่ดีขึ้น

การตลาดของบริษัทยังคงพึ่งพิงกับลูกค้าที่ผลิตสินค้าเพื่อการส่งออกโดยเน้นที่ เครื่องไฟฟ้า ,
อิเล็คทรอ-นิค , ของเด็กเล่น และชิ้นส่วนคอมพิวเตอร์ การที่บริษัทได้ติดตั้ง SOFTWARE จากบริษัท
PRICE WATERHOUSE COOPERS เพื่อรองรับการพัฒนาของลูกค้า การจัดการด้าน SUPPLY CHAIN
และเทคโนโลยีสารสนเทศนั้นจะช่วยให้บริษัทต่างๆ
ได้รับความพึงพอใจในการบริการของบริษัทดีขึ้นจากข้อมูลการจัดการและบริหารต้นทุน
ทำให้บริษัทสามารถบริหารต้นทุนการผลิตได้อย่างมีประสิทธิภาพ
ในอนาคตบริษัทมีโครงการเชื่อมต่อระบบสารสนเทศกับกลุ่มลูกค้า เพื่อเพิ่มประสิทธิภาพการผลิต ,
การจัดส่ง และข้อมูลด้านต่างๆ เพื่อความรวดเร็วในการบริการและความพึงพอใจสูงสุดของลูกค้า

เมื่อต้นเดือนมกราคม 2545 ทางบริษัทได้รับอนุมัติระบบคุณภาพ ISO 9001 : 2000
ซึ่งสามารถรับรองมาตรฐานคุณภาพสินค้าตามความต้องการของลูกค้า

แนวโน้มการตลาดของบรรจุภัณฑ์ประเภทกล่อง
มีแนวโน้มขยายตัวมากสู่ธุรกิจด้านอาหารและสินค้าที่ต้องการมูลค่าเพิ่มจากการออกแบบเพื่อเน้นการขายผลิตภัณฑ์
ดังนั้นบริษัทจึงวางนโยบายให้มีการพัฒนาการออกแบบบรรจุภัณฑ์อย่างต่อเนื่อง
และศึกษาอย่างจริงจังกับบรรจุภัณฑ์ประเภทอาหาร เช่นอาหารแช่แข็งเพื่อการส่งออกเป็นต้น

  กลยุทธ์การตลาดภายในประเทศ

-   ศึกษาหาตลาดใหม่ตามแนวโน้มเศรษฐกิจที่เปลี่ยนแปลงไป

-   จัดระบบบริหารต้นทุนสินค้าเพื่อสนับสนุนลูกค้าของบริษัท

-   พัฒนาบรรจุภัณฑ์

  กลยุทธ์การตลาดลูกค้าที่ส่งออกสินค้าไปต่างประเทศ

-   เชื่อมต่อระบบสารสนเทศกับลูกค้า

-   ศึกษาความเป็นไปได้ที่จะเปิดตลาดใหม่ในต่างประเทศ

-   รับงานบรรจุภัณฑ์ผ่านระบบ WEB SITE ต่างๆ

3. การจัดหาผลิตภัณฑ์หรือบริการ

(1) จัดให้ได้มาซึ่งผลิตภัณฑ์เพื่อจำหน่าย

ส่วนใหญ่บริษัทฯ จะใช้วัตถุดิบหลักภายในประเทศ อันได้แก่ กระดาษหน้าแป้ง (Coated Card
Board), หมึก เป็นหลักในการพิมพ์ด้วยระบบออฟเซท และใช้กระดาษคราฟท์
สำหรับการทำลอนลูกฟูกเพื่อประกบกับกระดาษหน้าแป้ง โดยการจัดซื้อจัดหาจากผู้ผลิตรายใหญ่ ๆ
ภายในประเทศ อาทิ เช่น กลุ่มบริษัทสยามคราฟอุตสาหกรรม ผู้ผลิตกระดาษ หรือ
บริษัทผู้ผลิตหมึกรายใหญ่ซึ่งได้รับการรับรองมาตรฐานคุณภาพ ISO เช่นกัน
ขณะเดียวกันสภาวะตลาดของผู้ผลิตที่เป็นลูกค้ากับบริษัทในปัจจุบันได้เปลี่ยนรูปแบบการสั่งซื้อ
เป็นลักษณะ JUST IN TIME พร้อมทั้งราคาที่แข่งขันกันมากยิ่งขึ้น
บริษัทจึงต้องมุ่งเน้นการจัดหาวัตถุดิบที่มีต้นทุนการผลิตต่ำลง สำหรับกรณีที่เป็นวัตถุดิบคุณภาพพิเศษ
ซึ่งผู้ผลิตในประเทศไม่สามารถผลิตได้ ก็อาจจะต้องมีการนำเข้าจากต่างประเทศ
ซึ่งต้องได้รับความเห็นชอบจากบริษัทคู่ค้าโดยตรง

(2) กระบวนการผลิตที่มีผลกระทบต่อสิ่งแวดล้อม

กระบวนการผลิตในบริษัทฯ
มีเศษของเสียที่ส่งผลกระทบต่อสิ่งแวดล้อมจากการผลิตบรรจุ-ภัณฑ์กระดาษ ได้แก่ น้ำเสีย
ซึ่งน้ำเสียนี้เกิดจากกระบวนการล้างฟิลม์, ล้างเพลท ซึ่งต้องใช้สารเคมีในการล้าง
เพื่อล้างหมึกจากเพลท โดยน้ำเสียจะถูกนำไปบำบัดก่อนทิ้งลงสู่สาธารณะ บ่อน้ำเสียของบริษัทฯ
ได้ก่อสร้างแล้วเสร็จในปี 2543 ใช้วงเงินในการออกแบบและก่อสร้างเป็นมูลค่าทั้งสิ้น 597,400
บาท โดยมีค่าใช้จ่ายในการบำบัดน้ำเสียเฉลี่ย 15,000 บาทต่อเดือน
ซึ่งน้ำที่ผ่านการบำบัดแล้วได้มาตรฐานตามทางราชการกำหนด